Notum fieri volo, omnibus tam presentibus quam futuris, quod ego Hugo, dux Burgundię, do Deo et Sancto Benigno Divionensi et Sancto Stephano Belnensi et Joanni, ejusdem ecclesię priori, pro remedio animę meę meorumque predecessorum, omnem decimam vinearum quę sunt in territorio de Pommarco, ad jus et dominium ejusdem prioratus spectantium, ut libere et quiete, absque mea et heredum meorum contradictione teneat, et in perpetuum possideat, eidemque ecclesię jam dictam donationem ab omni homine deffensare, et inconvulsam manere promitto. Versa vice tam prior quam fratres prefatę ecclesię, omnem exactionem quam in eorum terra usque ad hanc donationem feceram, pro Deo et pro beneficio a me sibi collato, michi condonnarunt. Testes inde sunt: dominus Ansericus Montis Regalis; Robertus de Monz, prepositus; et ego Hugo, capellanus, qui cartam hanc ex precepto domini Ducis scripsi.